Държавен вестник, бр. 15, 2004 г., стр. 37

Б Р О Й  15
Д Ъ Р Ж А В Е Н   В Е С Т Н И К
С Т Р .  37
4. аудиовизуална техника и/или дидактически
материали за онагледяване на учебния процес;
5. учебни помагала и средства за провежда-
не на практическите упражнения съгласно
чл. 10, ал. 2, т. 1.
Чл. 12. Преподавателят отговаря на следни-
те изисквания:
1. притежава свидетелство за управление на
МПС;
2. има висше образование;
3. не е осъждан за умишлено престъпление
от общ характер;
4. има най-малко 3 години трудов стаж по
специалността, която ще преподава, или е пре-
минал курс на обучение за консултант.
Чл. 13. (1) За установяване годността на уче-
бен кабинет лицата по чл. 9 подават до съответ-
ния регионален отдел на Главна дирекция “Дър-
жавна автомобилна инспекция” на ИА “АА” за-
явление за преглед на кабинета.
(2) Прегледът се извършва от комисия от
трима членове—двама служители на региона-
лен отдел на Главна дирекция “Държавна авто-
мобилна инспекция” на ИА “АА” и представи-
тел на лицата по чл. 9 в 10-дневен срок от пода-
ване на заявлението.
(3) За направения преглед се съставя прото-
кол за съответствие с изискванията на чл. 11 по
образец съгласно приложение № 1.
Чл. 14. Учебните помагала съдържат под-
робно развити темите, посочени в приложения
№ 3 и 4, както и обяснение на съответните изис-
квания на ADR.
Чл. 15. (1) В едномесечен срок от подаване
на заявлението по чл. 10 министърът на транс-
порта и съобщенията или упълномощено от него
длъжностно лице издава или мотивирано от-
казва издаването на разрешение.
(2) Отказът подлежи на обжалване по реда
на Закона за административното производство.
(3) Разрешението се издава за срок 5 години.
(4) Срокът на разрешението може да бъде
продължен за нови 5 години, когато лицето по
чл. 9, ал. 1 е направило писмено заявление за
това най-малко един месец преди изтичането
на срока на валидност на разрешението и отго-
варя на изискванията на тази наредба.
(5) Правата, произтичащи от разрешението,
се прекратяват:
1. с отнемането на разрешението;
2. с прекратяването на дейността на едно-
личния търговец;
3. с прекратяването на юридическото лице;
4. с изтичането на срока, за който е издадено;
5. по молба на неговия притежател.
(6) Разрешението се отнема, когато се устано-
ви, че е издадено въз основа на неистински доку-
мент или документ с невярно съдържание или
при нарушение на условията и реда за извършва-
не на обучението, определени в тази наредба.
(7) Разрешението се отнема с мотивирана за-
повед на министъра на транспорта и съобщения-
та или на упълномощено от него длъжностно лице.
(8) Отнемането на разрешението подлежи
на обжалване по реда на Закона за администра-
тивното производство.
(9) Лицата, чието разрешение е отнето, мо-
гат да кандидатстват за получаване на ново
разрешение не по-рано от една година от дата-
та на отнемането му.
Раздел II
Изисквания към консултанта
Чл. 16. Консултантът трябва да притежава
познания, придобити чрез посещения на курсо-
ве за професионално обучение, и удостовере-
ние по образец съгласно приложение № 2, из-
дадено от изпълнителния директор на ИА “АА”
след успешно положен изпит.
Чл. 17. (1) Изпитът се полага пред комисия,
назначена от изпълнителния директор на
ИА “АА”.
(2) Изпитът е писмен и обхваща темите,
посочени в приложение № 3.
(3) Резултатите от проведените изпити се
оформят в протокол на изпитната комисия,
който се утвърждава от изпълнителния дирек-
тор на ИА “АА” и се съхранява 5 години.
(4) Изпитът се провежда при спазване на
изискванията на т. 1.8.3.12 от Приложение А на
ADR по методика, утвърдена от изпълнител-
ния директор на ИА “АА”.
(5) До изпит се допускат лица, които прите-
жават удостоверение за преминат курс за про-
фесионално обучение.
Чл. 18. (1) Удостоверението по чл. 16 се из-
дава в зависимост от положения изпит за една
или няколко от следните групи опасни товари:
1. клас 1;
2. клас 2;
3. клас 7;
4. класове 3, 4.1, 4.2, 4.3, 5.1, 5.2, 6.1, 6.2, 8 и 9;
5. товари с UN-идентификационни номера
1202, 1203 и 1223.
(2) Кандидатите полагат изпит за съответ-
ните групи опасни товари, като след придоби-
ване на удостоверението могат да бъдат кон-
султанти само за тези групи опасни товари.
(3) В удостоверението се посочват групите
опасни товари, за които консултантът е ком-
петентен.
Чл. 19. (1) Удостоверението по чл. 16 е с
валидност 5 години.
(2) Срокът на валидност на удостоверението
се подновява за нови 5 години, когато през пос-
ледната година преди изтичане на срока му
притежателят е положил изпит пред комисия-
та по чл. 17, ал. 1.
(3) Удостоверения, издадени от компетен-
тен орган на страна по спогодбата ADR, се приз-
нават в Република България след представяне
на легализиран превод.
Чл. 20. Изпълнителна агенция “Автомо-
билна администрация” води регистър на из-
дадените удостоверения за консултанти по бе-
зопасността.